صحافيون ومحررون في “لوموند” الفرنسية، وقعو لبارح الثلاثاء، خطاب مفتوح طالبو فيه مالين الصحيفة بضمان استقلالية سياستها التحريرية، من خلال منحهم حق التصويت والموافقة على شكون يملك الأسهم.. حيت خافو لا المستثمر التشيكي، دانييل كريتينسكي، يسيطر على كولشي ويبدا يبدل على گانتو. واكثر من 460 صحافي في “لوموند” وقعو الخطاب المفتوح اللي تنشر على صفحة كاملة من الصحيفة، وعطاو لماليها مهلة سيمانة وحدة للموافقة. MEDIAS | La redaction de en mode combat. pic.twitter.com/Itg2gm5Jy7 — Frederic Martel September 10, 2019 وفي 2010، شراو الصحيفة 3 ديال المستثمرين من القطاع الخاص لي هما قطب الاتصالات خافيير نيل، والمصرفي السابق ماتيو بيگاس، والمؤسس المشارك لشركة “إيف سان لوران” بيير بيرگي، وفاش مات هاد الاخير فأكتوبر 2017، صوتو الموظفين بالموافقة على البيع. وقبل عام، قال جيروم فينوگليو مدير التحرير في لوموند، ان الموظفين تصدمو بعد ما اكتشفو أن بيگاس باع 49 بالمئة من الأسهم ديالو لعالم الطاقة التشيكي دانييل كريتينسكي، بلا خبار “مجموعة لوموند للاستقلال”، لي هي مجموعة من المساهمين الأقلية كتكون من الصحافيين والموظفين الآخرين والقراء والمؤسسين. وهادشي علاش كطالب المجموعة بالتوقيع على “اتفاقية موافقة” باش يكون عندها الحق تقبل ولا ترفض أي مساهم جديد كيتمتع بحقوق مسيطر. « Nous, journalistes du “Monde” » : plus de 460 membres de la rédaction demandent aux actionnaires du groupe de préserver leur indépendance éditoriale — Le Monde September 10, 2019 
عمرها دارت فعالم الميديا.. الصحافيين ديال “لوموند”: بغينا استقلالية سياستنا التحريرية وحق نقبلو ولا نرفضو أي مساهم جديد فالصحيفة